AlexejDobrolubov/national_council_slovak_2010 huggingface dataset:
15. schôdza NR SR - 8.deň - A. dopoludnia
Dátum: 2024-06-21
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

74. Ďakujem veľmi pekne za slovo. Pani ministe... pani bývalá ministerka Kolíková, verte mi, že ma to ľudsky mrzí, ak ste mali takýto nejaký incident, alebo aj pani kolegyňa Plaváková, ak mala nejaký incident, tak to sú všetky veci, ktoré ja odsudzujem hlboko a myslím si, že každý, kto je v tomto pléne. Čo sa týka, pani Kolíková, však teraz ruku na srdce, možno by pomohlo, ak by ste sa konečne ospravedlnili za výroky, ktoré ste povedali na Pumpe o tom, že nebohý Lučanský neni Palach ani Kuciak, a možno by pomohlo aj to, ak by ste vtedy, keď zomrel vo väzbe advokát Krivočenko, povedali niečo iné ako to, čo ste povedali, keď sa ukázalo aj ako nepravdivé tvrdenie, že neboli pľúcne ventilácie, tak ako ste to tvrdili, tak rozhodnutím alebo nálezom ombudsmanky, pričom ombudsman je ústavný orgán, ktorý jasne pomenúval situáciu a vyhodnotil ju tak, že bolo dostatok pľúcnych ventilácií a keby sa chcelo, tak by ten Krivočenko, ktorý, mimochodom, bol vo väzbe ako nevinný človek, mohol by ešte žiť. A boli ste ministerkou spravodlivosti, kedy, bohužiaľ, a ukazuje sa to dnes každým dňom, či už je to najnovšie rozhodnutie Európskeho súdu pre ľudské práva, desiatky rozhodnutí Ústavného súdu, čo sa tu dialo na Slovensku. A mňa osobne mrzí, že takáto situácia tu bola, a mrzí ma aj to, že boli desiatky ľudí vo väzbách, nezákonných väzbách, na konci dňa Robert Fico, a vy ste všetci za to hlasovali, aby bol vydaný na väzobné stíhanie za to isté, za čo bol Robert Kaliňák vo väzbe, za čo sa muselo ospravedlniť ministerstvo spravodlivosti, čo znamená že v nezákonnej väzbe.
15. schôdza NR SR - 8.deň - A. dopoludnia
Dátum: 2024-06-21
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

62. Ďakujem pekne. Je nepochybné, že skutok sa stal. Je nepochybné, že skutok spáchala osoba obvinená. Je nepochybné, že motívy spáchania tohto skutku ohavného, teroristického činu proti hlave, hlave, proti premiérovi Slovenskej republiky boli z politických dôvodov. Pani kolegyňa, spomínali ste, že nemôžte podporiť tento vládny návrh zákona, pretože sa vám nepáči doterajší spôsob vládnutia. Nepáčia sa vám personálne zmeny, ktoré vláda urobila. Ale tie sa nepáčili ani pánovi Cintulovi. Ako jeden z dôvodov uviedol, že prišiel o funkciu Mazák. Dnes Ústavný súd dvakrát potvrdil správnosť rozhodnutia Súdnej rady a správnosť rozhodnutia Národnej rady. A opakovane sme počuli aj v tomto pléne, že vláda a parlament porušuje zákon a ústavu, keď mení členov Súdnej rady. Ja som nepočul ani jedno jediné prepáč ani od vašich kolegov, ktorí tu prezentovali tento krok vlády, ktorý Ústavný súd dvakrát odobril. Bol prezentovaný verejnosti ako rozklad právneho štátu. Pani kolegyňa, nepamätám si ani, budem teraz narážať o vaše tvrdenia, kde sa bojíte, že budeme zneužívať nejaké obmedzenie slobody zhromažďovať sa. Povedzte mi jedno jediné zhromaždenie, ktoré bolo proti vláde SMER-u, kedy bolo zakročené. Nikdy. Naopak, boli to vlády, v ktorých boli aj vaši spoluautori vášho pozmeňujúceho návrhu zákona, kedy sa používala voda v mraze a gumené strelivo na rozohnatie davu.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

112. Ďakujem pekne. Pán zabávač Pročko, ja si myslím, že by ste sa mohli vrátiť naspäť na ulicu a behať tam nahý. Ostatne aj tie udalosti, ktorými ste sa stali slávnymi asi mali pokračovanie aj počas vašej politiky, pretože to nehovorím ja, ale ste známy vašimi gurmánskymi úchylkami. Hovorili o tom nejedny poslankyne Národnej rady bývalej vládnej koalície, takže vy, prosím vás pekne, pán Pročko, nemoralizujte. A možno by som tomuto plénu dal do pozornosti jedno veľmi vtipné memečko, ktoré svedčí o vašom výnimočnom nadaní hereckom. Bola tak, taký zostrih fotografií a na jednej polke bol Robert Fico na videu po štyroch guľkách, niekoľkých operáciách a na druhej strane ste boli vy s konštrukciou alebo s golierom po štyroch vajíčkach, keď vám urobili praženicu na hlave, a doteraz tie vajíčka cítiť, takže, pán Pročko, vy, prosím, nemoralizujte. Ďakujem pekne.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

86. Ďakujem veľmi pekne, pán predsedajúci. Pán predseda Majerský, ja by som sa vám chcel poďakovať ani nie až tak za tu tento výstup, ale za vaše video, ktoré ste zverejnili bezprostredne po tom, čo zverejnil prvé video aj Robert Fico. Ako jediný z predsedov opozičných strán ste boli skutočne radi, že Robert Fico žije, a nemiešali ste tam ďalšiu politiku, takže nemal som doteraz priestor vám toto oceniť, tak to robím touto cestou. A môžem vás ubezpečiť, že nie je našou žiadnou ambíciou, SMER bol vždy za slobodu slova a za vyjadrenie názoru. Nikto z nás nejde obmedzovať právo zhromažďovať sa a myslím si, že vaše pozmeňujúce návrhy, veď nato sme tu, nech sa páči, môžme o tom rokovať, môžme o tom hovoriť. A na záver by som vám ešte možnože dal takú dobrú radu, ktorú sme si osvojili my všetci v SMER-e, že na istého pána poslanca, ktorý sedí tam hore, bol to bývalý komik, jednoducho nemá zmysel ani reagovať, ani sa tým nenechajte rozčarovávať. Ďakujem.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

32. Ďakujem pekne. Pani kolegyňa, hovorili ste dosť o bezpečnostných zložkách, špeciálne o Slovenskej informačnej službe, faktom je, pani ministerka, že po tom, čo ste dorobili na výbore, vieme, o čom sa bavíme, je evidentné, že nemáte až taký prehľad, čo sa deje v bezpečnostnom systéme Slovenskej republiky. Keď poviete, že protestujúci dav by mal ísť protestovať pred byt nejakého politika, ktorý získal v rozpore so zákonom, tak ako bývalá pani ministerka spravodlivosti by ste mali vedieť, že o tom predsa musí rozhodnúť súd, či bol, alebo nebol získaný v rozpore so zákonom. Čiže, prosím vás pekne, ako bývalá pani ministerka naučte sa už konečne rešpektovať prezumpciu neviny. A je evidentné, že chceme s vami diskutovať, pani kolegyňa, keby sme nechceli, tak vyhlásime mimoriadny stav, tak ako ste vládli vy skoro celý čas v mimoriadnom stave, kedy ste si schvaľovali od A po Z v Národnej rade, kedy ste kupovali testy, kedy ste kupovali kamery, kedy ste prenajímali nehnuteľnosti, kedy ste jednoducho robili, čo ste chceli, bez výberových konaní, čo nemáme ešte ani šajnu, čo ste dorobili s tou krajinou, a verím, že sa to raz dozvieme. A, pani kolegyňa, nehnevajte sa, ja som nepočul jediné prepáč z vašej politickej strany, ja som nepočul prepáč vášho predsedu, ja som nepočul prepáč ani, povedať prepáč ani vás, pani kolegyňa, pretože ste stáli na tlačovej konferencii vedľa vašej kolegyne, ktorá už dnes je v inej strane, aj vy ste v inej strane, keď ste boli u Kisku, keď ste tam stáli s tým pexesom s preškrtnutými hlavami, tak to neni podnecovanie k nenávisti? Pán Galko keď tu v parlamente vyzýval ľudí, že môžu prefackať, že to je super, keď prefackáte koaličného politika . Pán Hlina mal tiež takéto prejavy v tomto parlamente. Ja som nepočul jediné prepáč zo strany opozície.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

12. Ďakujem pekne, pán predsedajúci. Pani kolegyňa, hovorila... hovorili ste o skrátenom legislatívnom konaní. Prosím vás pekne, viete, že zaútočili na premiéra? Kedy inak boli naplnené zákonné predpoklady na takéto konanie? Okrem toho zajtra je výjazdové rokovanie vlády, takže... A rovnako tak aj vy, aj my, opustíme túto sálu a ideme domov, do regiónov, k rodinám a aj vy sa chcete cítiť bezpečne, takže skutočne nerozumiem týmto poučkám, ale preto, že ste deklarovali, že to nebol politický prejav , tak asi to boli poučky zrejme. Čo sa týka zhromažďovania, opäť nerozumiem, čo vám vadí na tom, že sa nebude môcť zhromažďovať v nejakom perimetri aj od vášho bydliska. Ja si myslím, že to je absolútne legitímne, pretože tuto fešáci hore, ktorí sedia, organizovali práve pred domom Róberta Fica rôzne zhromaždenia so šibenicami. A ako to skončílo? A keď sme už pri tých zhromaždeniach, pani kolegyňa, ja vám to teraz nehovorím v zlom, ale je to holý fakt, aj pán Cintula chodieval aj na vaše mítingy. Opakovane tam bol videný, odfotený, sú o tom, samozrejme, aj verejné dôkazy, čiže keď sa chcete baviť o zhromaždeniach, však robte si tie zhromaždenia, ale takisto aj na tých vašich zhromaždeniach padli z úst aj vášho predsedu, aj predsedu Dostála... Dostála, prepáčte, ešte budete možno predseda, gratulujem dopredu (povedané so smiechom), predsedu Gröhlinga, že Fico má ísť do basy a má sedieť vedľa Kočnera , čiže keď sa bavíme o tých zhromaždeniach, tak sa bavme o tom, že akým spôsobom prebiehali a akým spôsobom mohli mať účinok na tohto strelca, ktorý strelil premiéra, pretože nesúhlasil s politikou, a tie heslá, ktoré hovoril boli presne tie, ktoré boli na vašich baneroch. Šimečka Michal, podpredseda NR SR 13. Pani poslankyňa Vaľová, nech sa páči.
15. schôdza NR SR - 3.deň - A. dopoludnia
Dátum: 2024-06-13
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

62. Ďakujem pekne, pán predsedajúci. Pán poslanec Hargaš, na začiatok mi, prosím, dovoľte sa vám ospravedlniť, že som sa začal smiať, nepatrí to do sály, úprimne sa ospravedlňujem, len ma v kontexte vášho vystúpenia trošku pobavilo to vaše opisovanie toho skutkového, podľa vás skutkového stavu, že tu sú teraz politické čistky za tejto vlády a že nikdy v živote také nič nebolo. Prosím vás pekne, pán kolega, za koho vlády bol prijatý zákon, ktorý zmenil zákon o štátnej službe takým spôsobom, že je možné bez udania dôvodu odvolať akéhokoľvek vedúceho pracovníka v štátnej správe aj v polícii? Kto robil politické čistky? My, alebo vy? Veď to bolo za vašej vlády, kedy bolo vymenené komplet celé osadenstvo naprieč celou Slovenskou republikou. Ja mám pocit, že ešte aj upratovačky museli skončiť, lebo to boli zlé smeráčky. Tak o čom teraz hovoríme? Veď majme, prosím vás pekne, na to rovnaký meter. Vy si zmeníte zákon tak, aby ste mohli kohokoľvek vyhodiť, kto vám nevyhovuje, a my sme teraz zlí. Ďalej ste niečo spomínali o Súdnej rade. Opäť, vaša vláda to bola, ktorá zmenila zákon tak, že je možné odvolať kohokoľvek a ktoréhokoľvek člena Súdnej rady bez udania dôvodu. Navyše je tu rozhodnutie Ústavného súdu, ktoré odobrilo postup pri odvolávaní Mazáka a spol. Tak o čom, čo nám tu vyčítate? Tomu ja nerozumiem. A hovoriť o profesionálnej štátnej službe, keď ste zmenili zákon tak, že nie je profesionálna, že je možné odvolať hocikoho? Prečo ste prijali ten zákon? A ku konsolidácii. Áno, my musíme konsolidovať, pretože za posledné tri a pol roka bolo zobratých do služobných pomerov stovky ľudí, ktorí tam v živote nerobili, a to nehovorím o nadužívaní dohodárov. Viete, koľko bolo dohodárov naprieč celým ministerstiev? Tak o čom sa tu bavíme?
15. schôdza NR SR - 2.deň - B. popoludní
Dátum: 2024-06-12
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

44. Ďakujem pekne. Pán Dostál, prosím vás pekne, máte konkrétnu predstavu, že ako by to malo byť naformulované, to vyšpecifikovanie toho, že akým... a ako by ste to chceli dať do zákona tak, aby ste teda zakomponovali všetky ministerstvá, ústredné orgány alebo iné orgány štátnej správy a verejnej správy, pretože to sa asi dosť ťažko bude paušalizovať. Že či máte nejaký konkrétny návrh, alebo len tá kritika. Ďakujem.
12. schôdza NR SR - 17.deň - B. popoludní
Dátum: 2024-05-22
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

38. Ďakujem pekne, pán predsedajúci. Pán Hlina, na začiatok vám skúsim odpovedať na vašu otázku, že prečo nehlasujeme za pozmeňujúci návrh KDH. No lebo sme vládna koalícia, a predovšetkým sme tu na to, aby sme hlasovali za vládne návrhy zákona, a to je po prvé. Po druhé skonštatovali ste, že nemáte v sebe závisť ani nenávisť, ja vás tu hodnotiť nechcem, ale sledujem vás dlhšie v politike, ste v politike už dlho a ja osobne si myslím, že tej nenávisti máte v sebe dosť a po atentáte na Fica opäť opäť idete sugestívne verejnosti podsúvať, že my tu prijímame nejaký zákon, ktorý sa týka celého Slovenska, že ho ideme prijímať na základe nejakých parciel, ktoré sú v Bratislave? Však trošku asi teda majte aspoň v týchto časoch kľudu v sebe, lebo tvrdiť to, že sa tu ide prijímať nejaký zákon kvôli Esetu, kvôli J&T... Čo my máme s J&T? To je skôr J&T sú kamaráti niekoho iného, nie nás, takže vás poprosím, aby ste aspoň potom... Ak máte takú vedomosť, tak choďte a podajte trestné oznámenie, že sa tu ide prijať zákon, ktorý má slúžiť niekomu. Ak tak neurobíte, tak to beriem, že je to z vašej strany čistá politika plná nenávisti. Ďakujem pekne.
35. schôdza NR SR - 7.deň - B. popoludní
Dátum: 2025-06-05
Poslanec: Habánik, Jozef (SMER - SD)
Druh vystúpenia: Vystúpenie s faktickou poznámkou

68. Ďakujem pekne za slovo. Vážený pán predsedajúci, ja by som sa chcel vyjadriť k tej časti vystúpenia pána poslanca Dostála, v ktorej sa venoval štipendiám. Máte pravdu, pán poslanec, je to rozširujúci predmet, ale je to v duchu zákona o výchove a vzdelávaní, dva-štyri-päťke. Prečo sa to vkladá práve takto a práve teraz, je tam cieľ stihnúť najbližší školský rok 2025/2026, to znamená, aby sa účinnosť vyplácania štipendií už viazala od 1. septembra tohto roku. Ďakujem.
35. schôdza NR SR - 6.deň - A. dopoludnia
Dátum: 2025-06-04
Poslanec: Habánik, Jozef (SMER - SD)
Druh vystúpenia: Vystúpenie s faktickou poznámkou

Ďakujem pekne za slovo, vážený pán predseda. Pani poslankyňa, ja som rovnako pozorne ako včera aj dnes počúval vaše vyjadrenie osobitne dnes, pretože ste vykonávali funkciu hlavnej školskej inšpektorky a ... ===== Ďakujem pekne za slovo, vážený pán predseda. Pani poslankyňa, ja som rovnako pozorne ako včera i dnes počúval vaše vyjadrenie, osobitne dnes, pretože ste vykonávali funkciu hlavnej školskej inšpektorky a snažíme sa a týmto spôsobom reagovať na závery štátnej školskej inšpekcie a vždy a keď pani hlavná školská inšpektorka prednáša správu na našom výbore, tak je z toho pomerne rozsiahla diskusia a na ostatných výboroch bola diskusia vedená aj k problematike ospravedlňovania detí a žiakov z vyučovacieho procesu, bez ohľadu na to, či sa teraz bavíme o predprimárnom vzdelávaní, alebo vzdelávaní žiakov na prvom a druhom stupni, lebo aj na regionálnom, celkovo v regionálnom školstve, a tá absencia, tam narastala, bolo to nadmerné a treba nejakým spôsobom na to reagovať. Veľmi pozorne som počúval aj úvodné slovo k tejto problematike pána ministra školstva, ktorý odôvodňoval, prečo prichádza práve s takouto normou úpravy ospravedlňovania detí a žiakov z vyučovacieho procesu aj s tým, že reagujeme citlivo na nejaké zmeny. Zmeny sa priniesli počas pandémie Covid 19. Potom tu platila istá právna norma, alebo úprava k 31. máju 2024 a teraz sa zavádza nejaká zmena, ktorú overí až prax a možno, že bude treba naozaj reagovať, možno, že neostane to na dlhšiu dobu v platnosti, závislosti od toho ako sa tá situácia bude vyvíjať. Osobitne ale oceňujem to, že dávame tu možnosť riaditeľom škôl reagovať na systém ospravedlňovania, to znamená, že ako keby sme zavádzali nejaký viackoľajný systém, že tam kde to funguje, sa zmeny robiť nemusia, tam .... (Prerušenie vystúpenia časomerom.)
35. schôdza NR SR - 5.deň - B. popoludní
Dátum: 2025-06-03
Poslanec: Habánik, Jozef (SMER - SD)
Druh vystúpenia: Vystúpenie s faktickou poznámkou

131. Ďakujem pekne. Ja som, pani poslankyňa, nadobudol pocit, že napriek istým výhradám k systému odmeňovania v školstve, a vy ste ich pomenovala naozaj zoširoka a komplexne, cítim, že máte záujem podporiť tento návrh zákona, ktorým sa valorizujú tarifné platy pedagogických odborných zamestnancov, ale aj nepedagogických zamestnancov v školstve od septembra a od januára budúceho roka. S mnohými vecami, ktoré ste spomínali vo svojom slove, sa dá súhlasiť, ktoré sa teda dotýkajú systému odmeňovania. Je to určite na hlbšiu, odbornejšiu diskusiu, debatu. Naopak, s niektorými vecami by som trošku polemizoval, nebičoval by som sa až tak hlboko, že školstva je úplne alebo v totálnej kríze. Ja tu vidím, že školstvo sa hýbe dopredu. Sú tu naozaj aj pozitívne zmeny. Áno, možno že neprinášajú okamžité ovocie, tá úroda nie je dnes, zajtra a nebude ani pozajtra, ale v tom dlhodobejšom alebo strednodobejšom horizonte určite prinesie toto ovocie a budeme všetci radi, že tieto pozitívne zmeny sa tu udejú. Určite by som nebol až taký kritický k stavu školstva bez ohľadu na to, aká vláda je pri moci. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Habánik, Jozef (SMER - SD)
Druh vystúpenia: Vystúpenie s faktickou poznámkou

16. Ďakujem pekne. Musím len súhlasiť, pán poslanec, že v prípade 800-eurovej odmeny, aj ja to volám odmena, pretože tak je to zapísané aj v rámci toho usmernenia z ministerstva financií, aj vrátane uvedenia dôvodov, za ktoré sa má táto odmena poskytnúť aj s tým odpracovaným jedným dňom od 1. januára do 31. mája tohto roku. Preto skutočne súhlasím s tým, že skôr ide o dvojpercentnú valorizáciu tarifných platov, v pravom slova zmysle určite to je lepší termín ako 800-eurová odmena alebo použiť termín odmena. Prečo sa to takto spravilo, ja úplne presne neviem, myslím si, že nakoniec to bola dohoda všetkých zainteresovaných strán a že tie rokovania určite neboli jednoduché a z hľadiska aj konsolidácie a prijímania rozpočtu, štátneho rozpočtu a rozpočtu verejnej správy na tento rok bolo toto zrejme dohodnuté aj na úrovni konfederácie odborového zväzu alebo odborového zväzu pracovníkov školstva a vedy s tým, že sa potom pôjde vyjednávať o raste tarifných platov pre roky ´25 až ´26. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Habánik, Jozef (SMER - SD)
Druh vystúpenia: Vystúpenie s faktickou poznámkou

8. Ďakujem pekne za slovo, vážený pán predsedajúci. Pani poslankyňa, ja začnem od konca. Vy ste povedali, že ste pripravení tento návrh podporiť. Ak áno, samozrejme patrí vám za to vďaka. Vo svojej faktickej poznámke sa teraz nebudem vyjadrovať k samotnému obsahu zákona o odmeňovaní zamestnancov pri výkone práce vo verejnom záujme, to je prvé, druhé čítanie, ale pristavím sa pri tých dôvodoch na skrátené legislatívne konanie. Uvádzali ste, či sú, alebo teda nie sú dôvody na toto skrátené legislatívne konanie. A že jedným z tých dôvodov, prečo sa takýto zákon nemal sem dostať na rokovanie v júni, je aj to, že sa takáto norma pripravuje spravidla v platnosti od januára príslušného kalendárneho roka. Skúsim vašu pozornosť ale upriamiť na obdobie rokov 2020 až 2023, kde bežne, ak sa teda dohodla nejaká valorizácia tarifných platov, mimochodom tiež za istej štrajkovej pohotovosti a štrajkov zamestnancov škôl a školských zariadení, nie vždy to bývalo v januári, bývalo to aj od septembra príslušného kalendárneho roka. Zabudli ste uviesť, že rozpočet počíta pre tento rok s 800 eurami odmeny pre každého pedagogického odborného aj nepedagogického zamestnanca, ktoré budú vyplatené za mesiac máj, tak to znamená v najbližšej alebo nasledujúcej výplate, v nasledujúcom výplatnom termíne. Toto všetko do rozpočtu zahrnuté je. Zároveň tá ostatná valorizácia počítala aj s tým, že cez kolektívnu zmluvu vyššieho stupňa tu bol podpísaný sociálny zmier a možno ma pán minister opraví, ale do augusta 2024 platil tento sociálny zmier, ktorý bol podpísaný v školstve. Čiže potom tu prišla konsolidácia, prišla, prišli tu 800 euro... (Prerušenie vystúpenia časomerom.)
6. schôdza NR SR - 19.deň - B. popoludní
Dátum: 2024-01-18
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

95. Pán poslanec Krúpa, v tvojom príspevku si zhrnul opäť všetky výhrady. Tie výhrady, ktoré máme my, v rámci strany SaS, výhrady, ktoré majú aj kolegovia z ostatných opozičných strán, výhrady, ktoré má odborná verejnosť. Dnes sme počuli aj výhrady pani prezidentky, ktorá ich jasne pomenovala, jasne a otvorene povedala, čo sa môže stať, keď prejde táto novela. Ty si aj pomenoval túto vládu, ja to ešte aj tak zopakujem, že čo sa môže udiať či už s vládou, alebo so Slovenskom, že Slovensko sa stane takým európskym rajom pre zločincov a kriminálnikov a budeme mať tu korupcie či krádeže a tresty tu budeme mať v rámci korupcie aj krádeže omnoho nižšie, ako sú tresty v Česku a v Rakúsku. A myslím si, že ak by si zobrali všetky tieto argumenty, ktoré tu už piaty deň my dávame, argumenty opozícii alebo odbornej verejnosti, alebo argumenty pani prezidentky, tak by premiér alebo pán minister spravodlivosti utekali stadiaľto, pod pazuchou by mali tú novelu a povedali by, že buď ju teda nejakým spôsobom prerobíme a dáme do normálneho legislatívneho procesu a opätovne prinesieme do Národnej rady. Len ja som, keď som počúval pani prezidentku, tak ja som aj mal ten pocit, že ani ministri to nečítali, že dokonca to nečítal ani premiér, že to nečítal ani minister spravodlivosti Susko, lebo boli takí prekvapení, keď počúvali jednotlivé kroky. Ja by som bol... alebo slová, ktoré tu používala pani prezidentka. Ja by som bol rád, keby sedeli aj tu a keby si vypočuli aj tvoj príspevok, kde si im povedal jasné argumenty, že toto je promafiánsky balíček, ktorý naozaj nebude odrádzať ľudí od páchania zločinov, naopak, ich bude motivovať, aby tieto zločiny páchali, lebo sa dostanú iba do podmienky. Ďakujem.
6. schôdza NR SR - 19. deň - A. dopoludnia
Dátum: 2024-01-18
Poslanec: Gröhling, Branislav (SaS)
Druh vystúpenia: Vystúpenie s faktickou poznámkou

12. Pani poslankyňa, ďakujem veľmi pekne za váš príspevok, vy sa aj dlhodobo prezentujete cez pomoc mladým ľuďom a tak som vnímal aj určitú časť vášho, vášho príspevku. Sú to vždy nové pohľady, ktoré tu dostávame od opozičných poslancov, hoci na tej druhej strane nám hovoria, že tu nie sú žiadne argumenty, tak práve tým, že sa neustále prihlasujeme do rozpravy, respektíve do faktických pripomienok, tak ukazujeme, že vieme posúvať túto debatu, klásť ďalšie a ďalšie otázky. Vy ste aj spomínali tú obrovskú sumu v rámci návratu mladých ľudí, cez 2,9 milióna, alebo tých 32-tisíc mladých, ktorí odišli zo Slovenska. My sme práve kvôli tomuto spúšťali na ministerstve rôzne programy, programy v rámci absolventov, ktorých sme chceli prijímať na legislatívne oddelenia a spoločne s nimi tvoriť legislatívu. Vždy sme ich učili, že by mali kriticky myslieť, že by mali argumentovať, že by mali mať fakty, že by takýmto spôsobom mali pristupovať aj k legislatíve. Ja neviem, že čo by ich učila táto vládna koalícia, že či by ich učila to, že skrátené konanie, keď je podmienka hospodárskej škody, tak si vymyslia nejaké tranzície smerníc, alebo keď bude podmienka inflácie, tak si povedia, že nájdeme niečo, na základe čoho to vymyslíme, aby to nebola inflácia, ale bolo to ešte vyššie, keď budú musieť zosúladiť nejakú právnu judikatúru, tak si vyberú nejaké staršie záznamy. A budú ich učiť obchádzať všetky legislatívne pravidlá a snažiť sa im presadiť iba jednu vec. Vždy si teda zapamätajte, že vládna koalícia bude hovoriť, že chráňte našich ľudí. To by bolo to, čo budú učiť našich mladých ľudí.